als_Latn dik_Latn sna_Latn
Sot është ditëlindja e Presidentit Ibrahim Rugova
Ish Presidentin e Kosovës, Ibrahim Rugova sot e ka ditëlindjen. Ai po të ishte gjallë me 2 dhjetor do ti mbushte plot 70 vjet. Rogova ka lindur me 2 dhjetor 1944 në fshatin Cercë, komuna e Istogut.
Ibrahim Rugova shkollën fillore e kreu në Istog, të mesmen e kreu në Pejë, më 1967. Fakultetin Filozofik – Dega Gjuhë e Letërsi Shqipe e kreu në Prishtinë.
Ibrahim Rugova u zgjodh President i Kosovës në mars të vitit 2002 dhe u rizgjodh edhe më 2004. Rugova vdiq më 21 kallnor 2006 në Prishtinë dhe u varros në Bregun e Diellit me nderimet më të mëdha të popullit të Kosovës.
Në vend të urimit, Presidentit Ibrahim Rugova, me rastin e ditëlindjes së shtatëdhjetë..!
Ibrahim Rugova me dashurinë e tij për njeriun dhe me veprimtarinë e tij paqësore bëri që urrejtja shekullore ballkanase të zbutët në masë të madhe !
Ibrahim Rugova ishte dhe do mbetet ndër figurat më emblematike të kombit shqiptar, si dhe shëmbëlltyra më e dinjitetshme e luftëtarit për realizimin e synimeve kombëtare të shqiptarëve.
Ai ishte intelektual i fuqishëm që posedonte një filozofi të veçantë paqësore dhe politike. Idetë dhe koncepti i tij për ndërtimin shtetit të dytë shqiptar në Ballkan mbështeteshin mbi aspiratën thelbësore të dy milion shqiptarëve të Kosovës për të qenë popull i lirë dhe i pavarur në trojet e tij shekullore dardane.
Dr. Ibrahim Rugova ishte një lider politik i veçantë në strukturimin e tij filozofik dhe veprues, madje edhe i pashembullt në historinë politike të kombit shqipëtar që nga shpallja e pavarësisë më 1912 e deri më sot.
Përmes sjelljeve të urta dhe veprimtarisë së tij politike bota kuptoi dhe njohu një Kosovë ndryshe nga ajo që figuronte vetëm si term gjeografik, e kuptoi se qenka një vend ku ka intelektualë, shkencë, kulturë, aspirues dhe ndërtues të shtetit të tyre vetanak, jo përmes luftës dhe shkatërrimit, por përmes dashurisë, paqes, tolerancës dhe mirëkuptimit midis popujve ballkanikë dhe evropianë..!
Ai ia vuri bazat shtetit të pavarur të Kosovës si dhe një shoqërie ndryshe nga ajo e sistemeve komuniste.
Ai ishte dhe do mbetet figura më historike e kohës kur jetoi dhe veproi, krejtësisht e ndryshme nga ato të pas Luftës së Dytë Botërore; një burrë shteti karizmatik, i veçantë në mënyrën e të menduarit dhe të vepruarit politik dhe kombëtar, i mençur deri në infinit, që më kohën u bë sinonim i pavarësisë së një shteti modern dhe të pavarur në Ballkanin e trazuar..!
Ai ndërtoi raporte miqësore, pothuajse me të gjithë popujt e Ballkanit, Evropës dhe botës përmes takimeve personale, diplomatike dhe kulturore si dhe me shtetet të cilat as që kishin dëgjuar para rënies së Murit të Berlinit, se diku në Ballkan qenka një vend i quajtur Kosovë ku jetojnë mbi dy milion shqiptarë..!
Siguroi simpatinë dhe përkrahjen e fuqive më të mëdha botërore në krye më SHBA-të për zgjidhjen e çështjes së shqiptarëve në Ballkan, dhe më angazhimet e tij intensive në planin diplomatik arrit t’i ndërtoi urat e forta të bashkëpunimit me Shtetet e Bashkuara të Amerikës, Gjermaninë, Francën, Anglinë, Italinë dhe deri në Australinë e largët.
Ishte, pra presidenti Ibrahim Rugova, udhërrëfyesi dhe njeriu që i dha shtytje dhe kuptim rendit të ri botëror, duke filluar që nga Ballkani i luftrave tragjike dhe deri tek rendet demokratike në Lindje, i cili do bëhet pjesë e shoqërive përparimtare si dhe i shteteve ku çmohet dhe respektohet liria dhe demokracia si normë dhe vlerë universale.
Bota e njohu kombin shqiptar më ndryshe dhe presidenti Rugova i ka meritat e pakapërcyeshme që ajo i njohu vlerat tona kombëtare dhe kulturore.
Figura e tij si dhe idetë për pavarësi dhe liri të Kosovës, do mbledh rreth vetës një elitë të mirëfilltë intelektualësh dhe bashkëpunëtorësh besnik dhe të përkushtuar edhe ndaj filozofisë politike të Lidhjes Demokratike të Kosovës (LDK), ku bëri emër dhe krijoi bazën e shtetndërtimit të Kosovës së pavarur, por edhe rrugën më të sigurt për popullin shqiptar të Kosovës..!
Sot, në vend të urimit për ditëlindjen e tij dua ta përkujtoj me këta pak rreshta si dhe me respekt të përjetshëm për veprën dhe punën e tij të palodhshme për shtetin dhe lirinë e Kosovës dardane.
Unë, kisha fatin dhe nderin që për pesëmbëdhjetë vite rresht të jem njëri ndër bashkëpunëtorët e tij më të afërt, por edhe pjesëmarrës aktiv së bashku me të, në realizimin e synimeve tona politike dhe kombëtare për një Kosovë të lirë dhe të pavarur..!
I përjetshëm qoft kujtimi për presidentin Dr Ibrahim Rugova
Hafiz Gagica, Stuttgart 02 Dhjetor 2014
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn